แถวลำดับเส้นฐานยาวมาก

แถวลำดับเส้นฐานยาวมาก (Very Long Baseline Array) หรือ VLBA เป็นกล้องโทรทรรศน์วิทยุขนาดใหญ่ ที่ประกอบด้วยจานรับสัญญาณโทรทรรศน์วิทยุ จำนวน 10 จาน ตั้งอยู่ใน 10 เมืองของสหรัฐอเมริกา จานรับสัญญาณแต่ละจานมีขนาดเส้นผ่าศูนย์กลาง 25 เมตร หนัก 240 ตัน ควบคุมทางไกลจากศูนย์ควบคุม The Array Operations Center (AOC) ที่เมืองโซคอร์โร รัฐนิวเม็กซิโก (ที่เดียวกับศูนย์ควบคุม VLA) VLBA เริ่มก่อสร้างเมื่อเดือนกุมภาพันธ์ พ.ศ. 2529 แล้วเสร็จเมื่อเดือนพฤษภาคม พ.ศ. 2536 เริ่มปฏิบัติงานพร้อมกันทั้งสิบกล้องเมื่อวันที่ 29 พฤษภาคม พ.ศ. 2536 ก่อสร้างด้วยงบประมาณ 80 ล้านดอลลาร์สหรัฐ นับเป็นกล้องโทรทรรศน์วิทยุที่ปฏิบัติงานเต็มเวลาที่ใหญ่ที่สุดในโลก เทียบเท่ากับกล้องโทรทรรศน์วิทยุขนาดเส้นผ่าศูนย์กลาง 8,611 กิโลเมตร จานรับสัญญาณของ VLBA ตั้งอยู่ที่ เมานาเคอา รัฐฮาวาย (19°48′04.97″N 155°27′19.81″W) โอเวนส์แวลลีย์ รัฐแคลิฟอร์เนีย (37°13′53.95″N 118°16′37.37″W) คิตต์พีก รัฐแอริโซนา (31°57′22.70″N 111°36′44.72″W) พายทาวน์ รัฐนิวเม็กซิโก (34°18′03.61″N 108°07′09.06″W) โลสอาลาโมส รัฐนิวเม็กซิโก (35°46′30.45″N 106°14′44.15″W) ฟอร์ตเดวิส รัฐเท็กซัส (30°38′06.11″N 103°56′41.34″W) บรูว์สเตอร์ รัฐวอชิงตัน (48°07′52.42″N 119°40′59.80″W) นอร์ทลิเบอร์ที รัฐไอโอวา (41°46′17.13″N 91°34′26.88″W) แฮนค็อก รัฐนิวแฮมป์เชอร์ (42°56′00.99″N 71°59′11.69″W) เซนต์ครอย หมู่เกาะเวอร์จินของสหรัฐอเมริกา (17°45′23.68″N 64°35′01.07″W) แหล่งข้อมูลอื่น เว็บไซต์ทางการ